A malagai EB csoportmeccsei közül kettőt nem láthattak a tévénézők. A magyar-szlovák góljait már az EB alatt megmutattuk, most pedig a Magyarország-Görögország találkozó összes találatát tekinthetik meg olvasóink. A felvételt Kásás Zoltán készítette a lelátón, s az eseményeket ő kommentálja a szakmai stáb számára.
A magyar-görög meccsre a csoportkör harmadik fordulójában került sor. A mieink túl voltak a horvátok és a szlovákok elleni győzelmen. A görögök előbb simán verték a szlovákokat, majd izgalmas meccsen épphogy kikaptak (egy góllal) a későbbi tornagyőztes Montenegrótól úgy, hogy félidőben még ők vezettek két góllal. Ekkor tehát még egyáltalán nem lehetett tudni, hogy a hellének a végén csak a 11. helyért játszhatnak...
Érdekesség egyébként, hogy bár a görögöket simán legyőztük, mégis ők voltak azok, akik döntően befolyásolták a magyar csapat "útját" a torna során, hiszen az utolsó csoportmeccsen néhány másodperccel a meccs vége előtt döntetlenre mentették a horvátok elleni meccsüket, ami azt jelentette, hogy a magyar válogatott csoportelsőség helyett második helyen jutott tovább - így került aztán szembe az elődöntőben Szerbiával.
Élő közvetítésünk a magyar-görögről
Jegyzőkönyv, tudósítás, fotók, meccsjelenetek, videónyilatkozatok a görög meccsről
A Magyarország-Görögország mérkőzés góljai:
0:1 - Milonakisz
1:1 - Kis Gábor
2:1 - Biros
3:1 - Hosnyánszky
3:2 - Schizasz
4:4 - Kiss Gergely
5:2 - Benedek
5:3 - C. Afrudakisz
6:3 - Madaras
7:3 - Kis Gábor
8:3 - Hosnyánszky
Magyarország-Görögország Európa-bajnokság videó Malaga gólok
netty11820
2008.07.18. 15:33
És Varga Danival mi van azzal a bankos nyereménnyel kapcs.ban?
2008.07.18. 14:19
Biztos, hogy a legjobb csapatot viszi Kemény Dénes Pekingbe. Nekem személy szerint az Eb csapat egy az egyben tetszett, de hangsúlyozom tökéletesen megbízom a szövetségi kapitány meglátásaiban. HAJRÁ MAGYAROK!!! /Pihenjenek is a csapat tagjai. Sokkoló ami Kolóval történt. Nincs az az aranyérem ami az egészség rovására nyerhető!/ Üdvözlettel:-Éva néni.
szerk11818
Csaszi11816
2008.07.18. 12:13
szerk11815
2008.07.18. 12:10
Amint van, megírjuk...
Csaszi11814
2008.07.18. 11:34
Nem változtatnék az EB-n részt vett csapaton (na jó, talán csak egy helyen) , de mintha Kemény Dénes pár napos határidőt jelzett volna azzal kapcsolatosan, hogy módosít e valamelyik poszton. Van erről valami infó?
● Így jártak, akik Letenyénél akartak Horvátországba menni - fotók